અશોક સિંઘાનિયા (સૈફ અલી ખાન) લંડનમાં રહે છે અને બિલ્યનેર છે. સિંઘાનિયા ગ્રુપ ઑફ કંપનીઝનો વહીવટ તેના હાથમાં છે. અશોકને કૉમેડીનો જબરદસ્ત શોખ છે. કહોને, તેનાથી કોઈ પણ તબક્કે કૉમેડી થઈ જાય છે જેને કારણે એવી પરિસ્થિતિ સર્જાઈ જાય છે કે લોકો ઉશ્કેરાઈ જાય. અશોકના મામાજી (રામ કપૂર) છે. આ મામા વિલન જેવા છે. તેમના મનમાં અશોકની બધી પ્રૉપર્ટી હડપ કરી જવાની ઇચ્છા છે. મામાજી દેખાવ તો એવો કરે છે જાણે તે ગબ્બર સિંહ હોય, પણ અંદરથી તે બહુ બીકણ છે. અશોકનો બચપણનો ફ્રેન્ડ છે કુમાર (રિતેશ દેશમુખ) જે સગા ભાઈથી પણ વિશેષ છે અને ચોવીસ કલાક અશોકની સાથે જ હોય છે. આ ત્રણ હમશકલના બીજા બે હમશકલ છે અને તે બધાનાં નામ પણ સરખાં છે.